కాన్నూర్: కేరళలో ఓ మైనర్ బాలికపై అత్యాచారానికి పాల్పడిన ఫాదర్ను కాపాడేందుకు ప్రయత్నించినట్టు అభియోగాలు ఎదర్కొంటున్న ఓ ఫాదర్ సహా ఇద్దరు నన్స్ పోలీసుల ముందు లొంగిపోయారు. బాధితురాలు గర్భం దాల్చేందుకు కారణమైనట్టు చెబుతున్న ఫాదర్ను పోలీసులు గత నెలలోనే అరెస్టు చేశారు. ఫాదర్ థామస్ జోసెఫ్ తీరకం, సిస్టర్ బెట్టీ జోస్, సిస్టర్ ఒఫెలియా శుక్రవారం ఉదయం 6.30 గంటలకు పరవూర్ సీఐ సునీల్ కుమార్ ముందు లొంగిపోయారు. వీరికి వైద్య పరీక్షలు నిర్వహించి, ప్రాథమిక విచారణ అనంతరం కోర్టులో ప్రవేశపెడతామని సునీల్ కుమార్ వెల్లడించారు. ఈ కేసులోని నలుగురు నిందితులను ఐదురోజుల్లోగా పోలీసుల ముందు లొంగిపోవాల్సిందిగా ఈ నెల 14న కేరళ హైకోర్టు ఆదేశించింది. ప్రధాన నిందితుడైన ఫాదర్ రూబిన్ కొట్టియూర్ స్థానిక చర్చిలో ప్రీస్ట్గా పనిచేస్తున్నారు. 16 యేళ్ల ఓ బాలికపై అఘాయిత్యానికి పాల్పడుతూ ఆమె గర్భం దాల్చేందుకు కారణమైనట్టు ఆయన ఆరోపణలు ఎదుర్కొంటున్నారు. దీంతో ఆయనను ఫిబ్రవరి 28న పోలీసులు అరెస్టు చేశారు. బాధిత బాలిక ఫిబ్రవరి 7న ఓ బిడ్డకు జన్మనిచ్చింది. ఆ చిన్నారిని వయనాడ్ జిల్లాలోని వైథిరి అనాథాశ్రమంలో చేర్పించారు.
kannur: keralalo oo miner balikapai atyaachaaraaniki paalpadina faadarnu kaapaadenduku prayatninchinattu abhiyogaalu edarkontunna oo fadar sahaa iddaru nans polisula mundu longipoyaaru. baadhituraalu garbham daalchenduku kaaranamainattu chebutunna faadarnu poliisulu gatha nelalone arestu chesaru. fadar thamas josef teerakam, sister betty jose, sister offelia sukravaaram udayam 6.30 gantalaku paravur ci suneel kumar mundu longipoyaaru. veeriki vaidya pareekshalu nirvahinchi, praathamika vichaarana anantaram kortulo pravesapedataamani suneel kumar velladinchaaru. ee kesuloni naluguru ninditulanu aidurojulloga polisula mundu longipovalsindiga ee nela 14na kerala hycortu aadesinchindi. pradhaana ninditudaina fadar roobin kottieur sthaanika charchilo preestga panichestunnaaru. 16 yella oo balikapai aghaayityaaniki paalpadutuu aame garbham daalchenduku kaaranamainattu aayana aaropanalu edurkontunnaru. deentho aayananu fibravari 28na poliisulu arestu chesaru. baadhita balika fibravari 7na oo biddaku janmanichindi. aa chinnarini vayanad jillaalooni vaithiri anaathaashramamlo cherpinchaaru.